Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 518

(176) Példa többszörös kizárólagos forgalmazásra egy oligopolisztikus piacon Egy végtermék nemzeti piacán négy piacvezetõ mûködik, mindegyikük piaci részesedése 20% körüli. Ez a négy piacvezetõ termékeit kizárólagos forgalmazókon keresztül értékesíti kiskereskedelmi szinten. A kiskereskedõk kizárólagos területtel rendelkeznek, amely megegyezik azzal a várossal, ahol mûködnek, illetve nagyobb városok esetén a város vonzáskörzetével. A legtöbb területen a négy piacvezetõ ugyanazokat a kizárólagos forgalmazókat bízta meg („többszörös forgalmazói minõség”), amelyek gyakran a városközpontban helyezkednek el és meglehetõsen termékspecifikus üzletek. A nemzeti piac fennmaradó 20%-án kis helyi gyártók osztoznak, amelyek közül a legnagyobb 5%-os részesedéssel rendelkezik a nemzeti piacon. Ezek a helyi gyártók általában más kiskereskedõkön keresztül forgalmazzák áruikat, részben azért, mert a négy legnagyobb gyártó kizárólagos forgalmazói általában nem mutatnak készséget a kevésbé ismert és olcsóbb márkák forgalmazására. A piacon erõs a márka- és termékdifferenciálódás. A négy piacvezetõ nagy országos reklámkampányokat folytat és erõs márkaarculattal rendelkezik, míg a kisebb gyártók nem reklámozzák termékeiket országosan. A piac érettnek mondható, a kereslet stabil, nincs jelentõs mûszaki- és termékinnováció. A termék aránylag egyszerû. Egy ilyen oligopolisztikus piacon fennáll a veszélye a négy piacvezetõ közötti összejátszásnak. Ezt a veszélyt növeli a többszörös forgalmazás. A márkán belüli versenyt korlátozza a területi kizárólagosság. Kiskereskedelmi szinten korlátozott a négy vezetõ márka közötti verseny, hiszen minden területen egy kiskereskedõ határozza meg mind a négy márka árát. A többszörös forgalmazási helyzet azzal jár, hogy ha az egyik gyártó csökkenti a márkája árát, akkor a kiskereskedõnek nincs késztetése arra, hogy ezt az árcsökkentést továbbítsa a végsõ fogyasztó felé, mivel ezzel csökkentené a másik márkák eladásait és az azokból eredõ nyereségét. Következésképpen csökken a gyártóknak az az érdeke, hogy egymással árversenyt kezdjenek. A márkák közötti verseny fõként a kisebb gyártók által eladott alacsony márkaarculattal rendelkezõ áruk tekintetében létezik. A (közös) kizárólagos forgalmazók esetleges hatékonysági elemeivel való érvelés csak korlátozott lehet, mivel a termék aránylag egyszerû, a viszonteladás nem igényel különös beruházást vagy oktatást, a reklámozást pedig fõként a gyártók végzik. Bár mindegyik piacvezetõ alatta marad a küszöbértéknek, a 81. cikk (3) bekezdése szerinti mentesítés valószínûleg nem indokolt, és sor kerülhet a csoportmentesítés visszavonására.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes